**ABSTRAK**

Negakkeun aturan hukum mangrupakeun proses dina raraga ngalarapkeun norma sangkan bisa di jadikeun pedoman pikeun ngatur paripolah antar sasama manusa dina raraga hirup bermasyarakat jeung bernagara. Penyidikan, minangka lengkah awal pikeun negakeun aturan hukum pidana. Kulantaran kitu, kudu asak sasar tur asak tinimbanganana utamana nu aya patula patalina jeung ajen kamanusaan. Praktekna, Ioba pisan anu papalingpang kulantaran manusa teu ditempatkeun sapagodos jeung kamanusaanana. Dumasar kana kaayaan kitu, dina panalungtikan ieu diajukeun pertanyaan panalungtikan : 1) Naha salila ieu negakeun hukum pidana dina tahap penyidikan dumasar kana ajen kamanusaan ? 2) Kumaha konsepna. Negakeun Hukum Pidana nu dumasar kana kamanusaan dina raraga pembaruan Hukum Acara Pidana.

Penelitian husus disertasi ieu ngagunakeun descriptif analisys. Nyaeta penelitian nu husus mere gambaran masalah kalayan baris diuji jeung dikaji ngagunakeun data primer, sekunder jeung tersier. Sedengkeun metodena mangrupa pamarekan/ pendekatan undang undang kalayan dianalisis sacara kualitatip nu teu ngagunakeun statistik ngeunaan patula patalina antar undang undang.

Negakeun hukum pidana dina prak prakanana sering teu nyinekel/ teu sapagodos malah papalingpang jeung nilai/ajen kamanusaan. Salah newak, salah jalma, salah proses nu ngabalukarkeun jelema teu ngalakukeun kajahatan nanaon dihukum. Eta sababna, geus waktuna aya panyampurnaan proses,

sikap mental jeung cara mikirna, kudu geus dirobah/disesuaikeun/ disaluyukeun. Cindekna, kudu diadumaniskeun sacara proporsional oge profesional kana harkat martabat manusa nu teu leupas ti manusa katut kamanusaanana. Upaya model kitu minangka ihtiar pikeun ngajaga jeung ngariksa hak hak jalma supaya teu aya pihak nu ngarasa ditandasa/ dirugikeun.

Kata konci : Negakeun hukum pidana, penyidikan, Hak Asasi Manusa, Ajen Kamanusaan.